open-index/open-wikipedia-markdown huggingface dataset:
Στέφανος Ιωαννίδης (παλαιστής)

Ο **Στέφανος Ιωαννίδης** (23 Μαρτίου 1933) είναι Έλληνας πρώην παλαιστής. Συμμετείχε σε τέσσερις ολυμπιακούς αγώνες, αυτούς του 1960, του 1964, του 1968 και του 1972, στη Ρώμη, Τόκυο, Πόλη του Μεξικού και Μόναχο αντίστοιχα. Στους Θερινούς Ολυμπιακούς Αγώνες του 1960 τερμάτισε 18ος συνολικά στη κατηγορία 54-57 κιλών. Επίσης, συμμετείχε στο Παγκόσμιο Πρωτάθλημα του 1965 και συγκεκριμένα έκτος στην κατηγορία των 70 κιλών. Στα Ευρωπαϊκά Πρωταθλήματα του 1966 και 1968 τερμάτισε έκτος και πέμπτος στην ίδια κατηγορία αντίστοιχα. Το 1970, πήρε την 6η θέση στην Ευρώπη στα 68 κ. ελευθέρας.

## Παραπομπές


Κατηγορία:Έλληνες πυγμάχοι
Μαργαρίτα της Δανίας (1895-1992)

Η **Μαργαρίτα της Δανίας** (δαν. *Margrethe af Danmark*, 17 Σεπτεμβρίου 1895 – 18 Σεπτεμβρίου 1992) του Οίκου του Γκλύξμπουργκ ήταν πριγκίπισσα της Δανίας και έπειτα πριγκίπισσα των Βουρβόνων-Πάρμας

## Βιογραφία
Η *Μαργαρίτα Φραγκίσκη Λουίζα Μαρία Ελένη* γεννήθηκε στις 17 Σεπτεμβρίου 1895 στο Παλάτι Μπέρνστορφ στο Γκεντόφτε, και ήταν το πέμπτο και νεότερο παιδί και η μοναχοκόρη του Βλαδίμηρου της Δανίας (νεότερου αδελφού του Γεωργίου Α΄ της Ελλάδας) και της Μαρίας της Ορλεάνης, κόρης του Ροβέρτου, Δούκα του Σαρτρ. Ονομάσθηκε *Μαργαρίτα* προς τιμήν της εκ μητρός θείας της Μαργαρίτας της Ορλεάνης (1869-1940).

Οι γονείς της είχαν συμφωνήσει εκ των προτέρων ότι όλοι οι γιοί τους θα ακολουθούσαν τον Λουθηρανισμό, το θρήσκευμα του πατέρα τους και όλες οι κόρες τους, τον Ρωμαιοκαθολικισμό, την πίστη της μητέρας τους. Ήταν λοιπόν η πρώτη Δανή πριγκίπισσα από την εποχή της Μεταρρύθμισης, που μεγαλώνει ως Ρωμαιοκαθολική.

Παντρεύτηκε τον Ρενέ των Βουρβόνων-Πάρμας στην Εκκλησία της Ιερής Καρδιάς του Ιησού στην Κοπεγχάγη. Μαζί απέκτησαν τέσσερα παιδιά:
* *Ιάκωβος* Μαρία Αντώνιος Ροβέρτος Βλαδίμηρος Κάρολος Φήλιξ Σίξτος Άνσγκερ (1922 - 1964), Πρίγκιπας των Βουρβόνων-Πάρμας, νυμφεύτηκε την Μπιργκίττα φον Χόλσταϊν-Λέντρεμποργκ και απέκτησαν 3 παιδιά.
* Άννα (1923 - 2016), παντρεύτηκε τον Μιχαήλ της Ρουμανίας, απέκτησαν 5 παιδιά.
* Μιχαήλ (1926 - 2018), Πρίγκιπας των Βουρβόνων-Πάρμας, νυμφεύτηκε 1) τη Γιολάντα ντε Μπρολί-Ρεβέλ, απέκτησαν 5 παιδιά, 2) τη Μαρία Πία της Σαβοΐας.
* *Ανδρέας* Μαρία (1928 - 2011), Πρίγκιπας των Βουρβόνων-Πάρμας, νυμφεύτηκε τη Μαρίνα Γκάκρυ, απέκτησαν 3 παιδιά.

Τον Ιούνιο του 1951 η Μαργαρίτα και ο σύζυγός της, κατά την διάρκεια του ταξιδιού τους, συγκρούστηκαν με ένα αυτοκίνητο ενός 22χρονου, ο οποίος πέθανε σύντομα μετά τη μεταφορά του στο νοσοκομείο.

Η οικογένεια ήταν σχετικά πενιχρή. Κατοικούσαν στη Γαλλία, όπου και γεννήθηκαν όλα τα παιδιά τους. Το 1939 η οικογένεια ξέφυγε από τους Ναζί και διέφυγε στην Ισπανία. Από εκεί πήγαν στην Πορτογαλία και στη συνέχεια στις Ηνωμένες Πολιτείες. Εκεί, στη Νέα Υόρκη, η Μαργαρίτα ζούσε κάνοντας καπέλα, ενώ ο σύζυγός της εργάστηκε σε μια εταιρία αερίου και η κόρη της ως βοηθός καταστημάτων. Επέστρεψαν στο Παρίσι μετά τον πόλεμο.

Η Μαργαρίτα πέθανε μια μέρα τα 97α γενέθλια στις 18 Σεπτεμβρίου 1992 στη Κοπεγχάγη.

## Πρόγονοι

## Παραπομπές


Κατηγορία:Οίκος του Γκλύξμπουργκ
Κατηγορία:Οίκος των Βουρβόνων-Πάρμας
Κατηγορία:Πριγκίπισσες της Δανίας
Κατηγορία:Πριγκίπισσες των Βουρβόνων-Πάρμας
Ράζνγιτσι

μικρογραφία|Ράζνγιτσι κοτόπουλου
Το **ράζνγιτσι** (ražnjići) είναι δημοφιλής σπεσιαλιτέ των Δυτικών Βαλκανίων. 

Αποτελείται από ψητό κρέας σε σουβλάκι, ισοδύναμο με το ελληνικό *[[σουβλάκι]]* και το τουρκικό *[[σασλίκ]]*. Το όνομα προέρχεται από το ράζανι που σημαίνει "σουβλάκι"*.*

## Παραπομπές

## Πηγές

* 
* 
* 
* 

Κατηγορία:Σερβική κουζίνα
Κατηγορία:Βαλκανική κουζίνα
Κατηγορία:Φαγητό δρόμου
Κατηγορία:Τρόφιμα με βάση το κρέας
Εκλογές Συντακτικής Συνέλευσης στη Βενεζουέλα (2017)

**Εκλογές** διεξήχθησαν στη Βενεζουέλα στις 30 Ιουλίου 2017 για να εκλέξουν τα μέλη της Συντακτικής εθνοσυνέλευσης. Σε αντίθεση με τη Συντακτική Εθνική Συνέλευση του 1999, η οποία συγκροτήθηκε έπειτα από ένα δημοψήφισμα, οι εκλογές του 2017 προκηρύχθηκαν με το προεδρικό διάταγμα του προέδρου Νικολάς Μαδούρο.

Περίπου τα δύο τρίτα (364) των μελών της Συνέλευσης εξελέγησαν από τους πολίτες, ενώ μέλη από επτά κοινωνικούς τομείς — μεταξύ των οποίων και συνδικαλιστικές οργανώσεις, κοινοτικά συμβούλια, ομάδες ιθαγενών, αγρότες, σπουδαστές και συνταξιούχοι — εξέλεξαν το υπόλοιπο ένα τρίτο (181) των μελών. Το νέο σύνταγμα που πρότεινε η Συντακτική Συνέλευση αποφασίστηκε να τεθεί για έγκριση σε δημοψήφισμα. Η άρνηση της αντιπολίτευσης να συμμετάσχει στις εκλογές σήμαινε ότι οι περισσότεροι υποψήφιοι της Συντακτικής Συνέλευσης ήταν πιθανό να είναι υποστηρικτές της κυβέρνησης. Οι επερχόμενες περιφερειακές και προεδρικές εκλογές μπορεί επίσης να καθυστερούσαν σε σχέση με τις προβλεπόμενες ημερομηνίες.

Η απόφαση για τη διεξαγωγή των εκλογών έχει επικριθεί από τα μέλη της διεθνούς κοινότητας. Πάνω από 40 χώρες μαζί με υπερεθνικούς οργανισμούς, όπως η Ευρωπαϊκή Ένωση, μέλη της Mercosur και του Οργανισμού Αμερικανικών κρατών, καταδίκασαν και δεν αναγνώρισαν τις εκλογές, κάνοντας λόγο για περαιτέρω κλιμάκωση των εντάσεων. Οι χώρες-σύμμαχοι του Μαδούρο — όπως η Βολιβία, η Κούβα, το Εκουαδόρ, η Νικαράγουα, η Ρωσίακαι η Συρία — αποθάρρυναν οποιαδήποτε εξωτερική παρέμβαση στην πολιτική της Βενεζουέλας και συνεχάρησαν τον πρόεδρο.

## Αποτελέσματα
Στην πρώτη επίσημη ανακοίνωση των προκαταρκτικών αποτελεσμάτων από τον πρόεδρο του Εθνικού Εκλογικού Συμβουλίου, αναφέρθηκε ότι 8.089.230 πρόσωπα είχαν ψηφίσει και ότι η συμμετοχή ήταν 41,53%.

Νωρίς το απόγευμα της ψηφοφορίας την ημέρα πριν από την επίσημη ανακοίνωση, ο Χούλιο Μπόρχες, ο πρόεδρος της αντιπολίτευσης-ελεγχόμενη 
από την Εθνική Συνέλευση δήλωσε ότι όχι περισσότερα από δύο εκατομμύρια άνθρωποι είχαν προσέλθει στην κάλπη, δηλώνοντας ότι η CNE αργότερα επίσημα ισχυρίστηκε ότι γύρω στα 8,5 εκατομμύρια είχαν ψηφίσει.

Ανεξάρτητοι αναλυτές εξέφρασαν ότι η προσέλευση ήταν χαμηλότερη από εκείνη που ανέφερε η CNE  – κάπου μεταξύ 11,3% και 21,0%.

Τα μέλη της νεοεκλεγείσας Συντακτικής Συνέλευσης της Βενεζουέλας ορκίστηκαν επίσημα στις 4 Αυγούστου 2017.

## Αναφορές
{

2017
Βενεζουελα
Α.Π.Σ. Άρης Αμφιάλης

Ο **Αθλητικός Ποδοσφαιρικός Σύλλογος Άρης Αμφιάλης** είναι ελληνικός αθλητικός σύλλογος με έδρα την Αμφιάλη στο Κερατσίνι. Επίσημο έτος ίδρυσης του συλλόγου είναι το 1968 και έμβλημά του ο Θεός Άρης. Διατηρεί τμήματα ποδοσφαίρου ανδρών και πετοσφαίρισης γυναικών.

## Ιστορικό
Ο «**Α.Π.Σ. Άρης Αμφιάλης**» ιδρύθηκε ανεπίσημα το 1966 και το 1968 αναγνωρίστηκε επίσημα από το Πρωτοδικείο. Το 1970 αναγνωρίστηκε επίσημα από την Ε.Π.Ο. με Αριθμό Μητρώου Ε.Π.Ο. 1619 και από τη σεζόν 1970-71 ξεκίνησε να αγωνίζεται επίσημα στα πρωταθλήματα της Ε.Π.Σ. Πειραιά, ξεκινώντας από τη Γ' Κατηγορία. Το 2009 κατέκτησε για πρώτη φορά το πρωτάθλημα Πειραιά και κέρδισε την άνοδο στην Δ' Εθνική κατηγορία. Στην Δ' Εθνική αγωνίστηκε για πρώτη φορά τις σεζόν 2009-10 και 2010-11. Το 2012 κατέκτησε εκ νέου το πρωτάθλημα Πειραιά, επικρατώντας την τελευταία αγωνιστική του -μέχρι τότε- πρώτου της βαθμολογίας Ερμή Κορυδαλλού με 0-4 στον Κορυδαλλό και συμμετείχε στο ειδικό πρωτάθλημα ανόδου, με αντιπάλους τους Ιάσονα Ιλίου, Α.Ο. Πεύκης και Περαμαϊκό, όπου όμως έχασε την άνοδο στην Δ' Εθνική. Κατόπιν, αγωνίστηκε στην Α' Κατηγορία πρωταθλήματος Πειραιά μέχρι και το 2017 που υποβιβάστηκε στην Β'.

Έδρα της ομάδας αποτελεί το Δημοτικό Γήπεδο Κερατσινίου «Σιταποθήκες», χωρητικότητας 1.100 θέσεων.

## Τμήμα πετοσφαίρισης γυναικών
Η ομάδα πετοσφαίρισης γυναικών του Άρη Αμφιάλης κέρδισε για πρώτη φορά την άνοδο στην Α' κατηγορία γυναικών της ΕΣΠΕΔΑ το 2011. Πρώτος αγώνας της ιστορίας της για την Α' ΕΣΠΕΔΑ, ήταν στην πρεμιέρα του πρωταθλήματος με αντίπαλο τον Πορφύρα. 

Έδρα της ομάδας αποτελεί το Κλειστό Σιταποθηκών «Π. Μπακογιάννης».

## Παραπομπές


## Πηγές
*ΑΡΗΣ ΑΜΦΙΑΛΗΣ 44 ΧΡΟΝΙΑ ΙΣΤΟΡΙΑΣ ΗΘΟΥΣ ΚΑΙ ΔΙΑΚΡΙΣΕΩΝ, βίντεο-αφιέρωμα στον Άρη Αμφιάλης

## Εξωτερικοί σύνδεσμοι
*Ο Σύλλογος στον επίσημο ιστότοπο της ΕΠΣ Πειραιά 

Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1968
Κατηγορία:Ποδοσφαιρικές ομάδες Ελλάδας
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Δ.Α.
Γλώσσα Αμπουλάς

Η **γλώσσα Αμπουλάς** ή **Αμπελάμ** (ISO 639-3: *abt*, Ethnologue: *abt*, Glottolog: *ambu1247*) κατατάσσεται στις γλώσσες Ντου με χρήση στην περιοχή του ποταμού Σεπίκ της βορειοκεντρικής Παπούα Νέα Γουινέα. Χρησιμοποιείται από 44.000 ομιλητές σύμφωνα με την απογραφή του 1991, και για την γραφή της χρησιμοποιείται η λατινική γραφή. Διαθέτει 4 διαλέκτους, τις Μαπρίκ, Ουινγκέι, Ουοσέρα-Κάμου, και Ουοσέρα-Μάμου.

## Παραπομπές


## Εξωτερικοί σύνδεσμοι
* 
* 
* 

Α
Επιτροπή του ΟΗΕ για την Ενοποίηση και Αποκατάσταση της Κορέας

Η **Επιτροπή του ΟΗΕ για την Ενοποίηση και την Αποκατάσταση της Κορέας** (**UNCURK**) δημιουργήθηκε από τον ΟΗΕ το 1951 και προέκυψε από ως μέρος του Πολέμου της Κορέας. Πολλές από τις συμμετέχουσες χώρες είναι αυτές που συμμετείχαν στην εντολή του ΟΗΕ.

Διαλύθηκε το 1973.

## Δείτε επίσης
* UNCMAC - Εντολή Επιτροπής Στρατιωτικής Εκεχειρίας
* UNCOK - η Επιτροπή των Ηνωμένων Εθνών για την Κορέα
* Εποπτική Επιτροπή Ουδέτερων Κρατών - ο διεθνής φορέας παρακολούθησης της Συμφωνίας Ανακωχής της Κορέας

## Παραπομπές


Κατηγορία:Οργανισμός Ηνωμένων Εθνών
Κατηγορία:Επακόλουθα Πολέμου της Κορέας
Μέγα Βραβείο μυθιστορήματος της Γαλλικής Ακαδημίας

Το **Μέγα Βραβείο μυθιστορήματος της Γαλλικής Ακαδημίας** (*Grand Prix du roman de l'Académie française*) είναι γαλλικό λογοτεχνικό βραβείο, που θεσπίστηκε το 1914 και απονέμεται μία φορά ανά έτος από τη Γαλλική Ακαδημία για μυθιστόρημα γραμμένο στη γαλλική γλώσσα (ο συγγραφέας δεν είναι απαραιτήτως Γάλλος). Μαζί με το Βραβείο Γκονκούρ, είναι ένα από τα παλαιότερα και υψηλότερου κύρους λογοτεχνικά βραβεία στη Γαλλία. Η γαλλική Ακαδημία απονέμει περισσότερα από 60 βραβεία συγγραφής και λογοτεχνίας κάθε χρόνο, με το *Grand Prix du roman* να αποτελεί το ανώτατο για μυθιστοριογράφους. Η απονομή γίνεται τον μήνα Οκτώβριο. Το βραβείο συνοδεύεται σήμερα από χρηματικό ποσό δέκα χιλιάδων ευρώ.

## Κατάλογος βραβευθέντων




## Πηγές
* 
* 
* 

## Εξωτερικοί σύνδεσμοι
* Επίσημος ιστότοπος

Μεγα Βραβειο Μυθιστορηματος Ακαδ
Éditions Gallimard

Οι **Éditions Gallimard** (*Éditions Gallimard*) είναι ένας από τους κορυφαίους γαλλικούς εκδοτικούς οίκους, ιδίως στο πεδίο της λογοτεχνίας. Το 2003, μαζί με τις θυγατρικές του, εξέδωσαν 1.418 τίτλους βιβλίων.

Ιδρύθηκε στις 31 Μαΐου 1911 στο Παρίσι από τον Γκαστόν Γκαλιμάρ (1881-1975) με αρχική επωνυμία *Les Éditions de la [[Nouvelle Revue Française]]*. Σήμερα διευθύνεται από τον εγγονό του, τον Αντουάν Γκαλιμάρ. Κατά την πρώτη οκταετία του, μέχρι τον Ιούνιο του 1919, ο οίκος εξέδωσε εκατό τίτλους, μεταξύ των οποίων ξεχωρίζει το βιβλίο ποίησης *La Jeune Parque* του Πωλ Βαλερύ. Οι «Γκαλιμάρ» εξέδωσαν επίσης τον δεύτερο τόμο του διάσημου έργου *[[Αναζητώντας τον χαμένο χρόνο]]* του Μαρσέλ Προυστ, το οποίο υπήρξε το πρώτο βιβλίο των εκδόσεων που κέρδισε Βραβείο Γκονκούρ.

Κατά τη διάρκεια της γερμανικής Κατοχής, ο Γκαστόν Γκαλιμάρ φιλοξενήθηκε στην Καρκασσόν από τον ποιητή Ζοέ Μπουσκέ. Προηγουμένως, τον Οκτώβριο του 1940 είχε συζητήσεις με τις γερμανικές αρχές κατοχής, που ήθελαν να μετατρέψουν τον εκδοτικό οίκο σε όχημα της προπαγάνδας τους.

Στις αρχές του 21ου αιώνα οι Éditions Gallimard είχαν μια μεγάλη επιτυχία με την έκδοση και διανομή των βιβλίων του Χάρι Πότερ στη Γαλλία: πούλησαν 26 εκατομμύρια αντίτυπα των επτά τόμων. Μπόρεσαν έτσι να αγοράσουν τις Εκδόσεις Φλαμαριόν (Groupe Flammarion) από το RCS MediaGroup το 2012. Σήμερα οι Éditions Gallimard θεωρούνται ένας από τους σημαντικότερους γαλλικούς εκδοτικούς οίκους. Μέχρι το 2011 ο κατάλογός τους περιελάμβανε 36 νικητές Βραβείου Γκονκούρ, 38 κατόχους Βραβείου Νόμπελ Λογοτεχνίας και δέκα συγγραφείς τιμηθέντες με Βραβείο Πούλιτζερ. Το 2010 η εταιρεία είχε έσοδα 230 εκατομμύρια ευρώ και απασχολούσε περισσότερους από χίλιους εργαζόμενους.

## Θυγατρικές εταιρείες
### Εκδοτικοί οίκοι
* Éditions Denoël
* Les Éditions du Mercure de France
* Nouveaux Loisirs (τουριστικοί οδηγοί)
* Groupe Flammarion
* Futuropolis
* Gallimard Jeunesse
* Éditions P.O.L. (88%)
* Éditions de La Table Ronde
* Bibliothèque de la Pléiade

### Εταιρείες διανομής
* SODIS
* SOCADIS
* Centre de Diffusion de l'Édition
* France Export Diffusion

## Παραπομπές


## Εξωτερικοί σύνδεσμοι
* Επίσημος ιστότοπος

Γκαλιμαρ
Το νησί της προηγούμενης ημέρας

***Το νησί της προηγούμενης ημέρας*** (*L'isola del giorno prima*) είναι μυθιστόρημα του Ιταλού συγγραφέα Ουμπέρτο Έκο, που δημοσιεύθηκε το 1994. Η υπόθεσή του διαδραματίζεται τον 17ο αιώνα, κατά την αναζήτηση μιας μεθόδου για τον προσδιορισμό του γεωγραφικού μήκους από τους θαλασσοπόρους. Ο κεντρικός ήρωας του έργου είναι ο Ρομπέρτο ντελλά Γκρίβα (Roberto della Griva), ένας Ιταλός ευγενής παγιδευμένος σε ένα έρημο πλοίο στον Ειρηνικό Ωκεανό, με υπόβαθρο την επιστήμη, τη μεταφυσική και την κοσμοθεωρία της εποχής του Μπαρόκ.

## Περιεχόμενο
Ο Ρομπέρτο ντελλά Γκρίβα, ένας Ιταλός ευγενής του 17ου αιώνα, είναι ο μοναδικός επιζών ενός ναυαγίου. Βρίσκει τον εαυτό του πάνω σε ένα εγκαταλελειμμένο πλοίο, σε ένα φυσικό λιμάνι από το οποίο (όπως πείθει τον εαυτό του) περνά η Διεθνής Γραμμή Ημερομηνίας (δηλαδή περίπου 180° γεωγραφικού μήκους). Παρά το ότι η ακτή βρίσκεται πολύ κοντά, ο Ρομπέρτο δεν μπορεί να κολυμπήσει και έτσι είναι αποκλεισμένος στο πλοίο. Αρχίζει να ανακαλεί αναμνήσεις από τη ζωή του και να έχει εμμονή για τον υποτίθεται κακό δίδυμο αδελφό του, στον οποίο καταλήγει να αποδίδει όλα τα κακά που του συνέβησαν στον βίο του. Μέσα από αυτή τη διαδικασία, πείθει τον εαυτό του ότι όλες οι συμφορές του θα τελειώσουν όταν μπορέσει να φθάσει στην ξηρά. Αλλά η διανοητική του κατάσταση αρχίζει να αποδιοργανώνεται. Η αφήγηση της ιστορίας γίνεται από την οπτική γωνία ενός σύγχρονου επιμελητή, που έχει βάλει τάξη στις σημειώσεις του Ρομπέρτο. Το πώς ακριβώς σώθηκαν τα χαρτιά αυτά και τελικώς έφθασαν στα χέρια του επιμελητή, παραμένει θέμα εικασιών.

*Το νησί της προηγούμενης ημέρας* περιέχει αναφορές σε προηγούμενα μυθιστορήματα του Έκο. Για παράδειγμα, αναφέρεται ένα κρίσιμο σημείο της πλοκής του πρώτου μυθιστορήματος του συγγραφέα, του *[[Το Όνομα του Ρόδου|Ονόματος του Ρόδου]]*.

## Ελληνικές μεταφράσεις
Το βιβλίο μεταφράστηκε στην ελληνική από την Έφη Καλλιφατίδη και κυκλοφόρησε στην Ελλάδα από τις εκδόσεις «Ελληνικά Γράμματα» το 2000 και το 2004, και από τις εκδόσεις «Ψυχογιός» το 2012 (και σε ηλεκτρονικό βιβλίο).

## Παραπομπές


Κατηγορία:Μυθιστορήματα του Ουμπέρτο Έκο
Ποταμός Μπερμέχο

[thumb|right|285px|Χάρτης της Βόρειας Αργεντινής με τον ποταμό Μπερμέχο να ενώνεται με τον Παραγουάη βορείως της [Ρεσιστένσια.]]
[thumb|Ο Μπερμέχο στο [Γκραν Τσάκο της Αργεντινής]]
thumb|Ο Μπερμέχο όπως φαίνεται από το Πουέντε Λαβάλε.
Ο **Μπερμέχο** (*Río Bermejo*) είναι μεγάλος ποταμός της Νότιας Αμερικής που ρέει από τη συνοριακή περιοχή Βολιβίας-Αργεντινής μέχρι το μέσο της αργεντίνικης πάμπας, όπου και εκβάλλει στον ποταμό Παραγουάη. Κατά μήκος του ρου του είναι γνωστός και με άλλες ονομασίες κατά τόπους, ενώ στην γκουαρανί ονομάζεται **Υπιτά** (*Ypitá*). Στο Γκραν Τσάκο ο ποταμός σχηματίζει υγρότοπους και, κοντά στον Τροπικό του Αιγόκερω, χωρίζεται σε δύο κλάδους: Ο νότιος κλάδος ρέει στην κοίτη του παλαιού Μπερμέχο και σήμερα δεν έχει συνεχή ροή νερού, αποκαλούμενος «Μπερμεχίτο». Ο βόρειος κλάδος είναι πλέον ο κύριος ρους του ποταμού και είναι γνωστός ως **Τεούκο** (*Río Teuco*), **Μπερμέχο Νουέβο** (*Bermejo Nuevo*) ή απλώς ως Μπερμέχο. Οι δύο κλάδοι επανενώνονται κοντά στο χωριό Βίλα Ρίο Μπερμεχίτο, σχηματίζοντας τον Κάτω Μπερμέχο.

Το μήκος του όλου Μπερμέχο είναι 1.060 χιλιόμετρα, ενώ η έκταση της λεκάνης απορροής του ανέρχεται σε 123.000 τετρ. χιλιόμετρα. Η μέση παροχή του κυμαίνεται πάρα πολύ, από 20 μέχρι 14.000 κυβικά μέτρα ανά δευτερόλεπτο.

Οι πηγές του Μπερμέχο βρίσκονται σε μία υπο-οροσειρά των Άνδεων γνωστή ως Σιέρα δε Σάντα Βικτόρια, σε γεωγραφικές συντεταγμένες 22°00΄ Ν και 64°57,5΄ Δ, σχετικώς κοντά στην πόλη Ταρίχα της Βολιβίας, λίγα χιλιόμετρα από το χωριό Τσαγκουάγια (Chaguaya) και όχι μακριά από τη συνοριακή πόλη Λα Κουιάκα της Αργεντινής. Σε γενικές γραμμές ο ποταμός ρέει προς τα νοτιοανατολικά. Στον άνω ρου του οι σημαντικότεροι παραπόταμοί του είναι οι Λιπέο, Γκράντε δε Ταρίχα, Ιρούγια και Σαν Φρανθίσκο. Επί αρκετά χιλιόμετρα, ο Μπερμέχο αποτελεί το σύνορο μεταξύ της Αργεντινής και της Βολιβίας.

Ο Μπερμέχο δεν είναι πλωτός ποταμός. Κατά τα τέλη του 19ου αιώνα έγιναν πολλές απόπειρες να ανοίξει για την εμπορική ναυσιπλοΐα, αλλά όλες απέτυχαν, κυρίως εξαιτίας της μεγάλης ρηχότητας των νερών του, τα οποία αποθέτουν πολλά ιζήματα. Αφού διακλαδωθεί στον Μπερμεχίτο και στον Τέουκο, ο δεύτερος γίνεται το σύνορο ανάμεσα στις επαρχίες Τσάκο και Φορμόσα της Αργεντινής.

Ο Μπερμεχίτο σχηματίζει πολλούς μαιάνδρους. Διασχίζει την Επαρχία Τσάκο κοντά στο ημιτροπικό δάσος «Ελ ιμπενετράμπλε» («το αδιαπέραστο») και στις όχθες του μπορεί κάποιος να διακρίνει τα ερείπια των εγκαταλειμμένων κωμοπόλεων Κονθεπθιόν δελ Μπερμέχο, Σαν Μπερνάρδο δε Βέρτις και Λα Κανκαγιέ.

Μετά την επανένωση των δύο κλάδων, ο κάτω ρους του Μπερμέχο συνεχίζεται μέχρι που εκβάλλει στον ποταμό Παραγουάη, στο ύψος της συνοριακής πόλεως Πιλάρ της Παραγουάης.

Ο Μπερμέχο μεταφέρει ερυθρόχρωμα ιζήματα, που δημιουργούν ακανόνιστες συσσωρεύσεις, οι οποίες μπορούν ακόμα και να μεταβάλλουν τον ρου του, αφήνοντας τμήματα της κοίτης ως υγρά βαθουλώματα.

## Παραπομπές


Μπερμεχο
Μπερμεχο
Παγκόσμιο Κύπελλο Ποδοσφαίρου Ενόπλων 2003

Το **[[Παγκόσμιο Κύπελλο Ποδοσφαίρου Ενόπλων]] (ΣΙΣΜ) 2003** (τελική φάση) διεξήχθη στην Κατάνια της Ιταλίας, από 2 ως 11 Δεκεμβρίου 2003, στο πλαίσιο των Παγκόσμιων Στρατιωτικών Αγώνων με συμμετοχή 6 χωρών. Νικήτρια αναδείχθηκε η **[[Βόρεια Κορέα]]**, η οποία στον τελικό νίκησε την Αίγυπτο.

## Συμμετοχές
Στην τελική φάση είχαν προκριθεί οκτώ χώρες αλλά μετείχαν έξι, μετά από την απόσυρση της Συρίας και της Ερυθραίας. Οι εξι ομάδες χωρίστηκαν σε δύο ομίλους των τριών:

***Α΄ όμιλος**:
**
**   
** 

***Β΄ όμιλος**:
** 
** 
**

### Σύστημα διεξαγωγής

Οι δύο πρώτες ομάδες κάθε ομίλου προκρίθηκαν στην ημιτελική φάση, όπου η πρώτη ομάδα του ενός ομίλου αντιμετώπισε την δεύτερη ομάδα του άλλου. Στους ομίλους ίσχυσε η βαθμολογία 3-1-0 αλλά στα ισόπαλα παιχνίδια υπήρχε η διαδικασία των πέναλτι (χωρίς παράταση), το αποτέλεσμα των οποίων ίσχυε μόνο σε περίπτωση ισοβαθμίας των δύο ομάδων. Οι νικήτριες των δύο ημιτελικών αγωνίστηκαν στον τελικό και οι ηττημένες για την 3η θέση.

## Πρώτη φάση

### Α΄ Όμιλος

* **Αγώνες**
**Λιθουανία – Γουινέα: 2-0
**Ιταλία – Γουινέα: 1-1 (3-2 πέν.)
**Ιταλία – Λιθουανία : 1-0

***Βαθμολογία** (2 αγώνες)
#** [[Ιταλία ]]**: 4β. (2-1)
#** [[Λιθουανία]] **: 3β. (2-1)
# Γουινέα **: 1β. (1-3)



===Β΄ Όμιλος===



* **Αγώνες**
**Βόρεια Κορέα – Μπαρμπάντος: 2-1
**Αίγυπτος – Βόρεια Κορέα: 3-0
** Αίγυπτος – Μπαρμπάντος: 4-0


***Βαθμολογία** (2 αγώνες)
#** Αίγυπτος **: 6β. (7-0)
#** Βόρεια Κορέα **: 3β. (2-4)
#[[Μπαρμπάντος]]: 0β. (1-6)



== Ημιτελικοί==
*Πεντάρα, 8/12/2003: **Αίγυπτος** – Λιθουανία: 2-0
*Ζεφεράνα, 9/12/2003: **Βόρεια Κορέα** – Ιταλία: 2-1 (1-1, [[χρυσό γκολ]] στην [[παράταση]])

==Αγώνας 3ης θέσης==
*Κατάνια, 10/12/2003:
**** Ιταλία**– Λιθουανία: 3-2

==ΤΕΛΙΚΟΣ==
*Κατάνια, 11/12/2003:
**** Βόρεια Κορέα''' – Αίγυπτος: 3-2 (20΄ Yong Su, 58΄, 88΄ Song Chol Nam - 28΄ Bassiouny, 51΄ Ragab Abdullah)

## Τελική κατάταξη

## Πηγές

*RSSSF World Military Games 2003 (Catania)

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 2003
Θυρεοειδεκτομή

μικρογραφία|Χειρουργείο θυροειδούς
**Θυρεοειδεκτομή** είναι η χειρουργική αφαίρεση μέρους ή όλου του θυρεοειδούς αδένα. Λοβεκτομή είναι η χειρουργική αφαίρεση του ενός μόνο λοβού θυρεοειδούς αδένα. Η θυρεοειδεκτομή συστήνεται στους ασθενείς που πάσχουν από βρογχοκήλη, όζους του θυρεοειδούς, υπερθυρεοειδισμό, ή καρκίνο του θυρεοειδούς. Η ολική θυρεοειδεκτομή είναι πολύ καλή επιλογή για τους ασθενείς που έχουν μεγάλη βρογχοκήλη, οζίδια ή καρκίνο του θυρεοειδούς. Κατά την διάρκεια της χειρουργικής επέμβασης θυρεοειδούς, τα λαρυγγικά νεύρα και οι παραθυρεοειδείς αδένες χρήζουν προστασίας και διατήρησης. Αυτό το εξασφαλίζει η γνώση και η εμπειρία του χειρουργού, αλλά και ο τεχνολογικός εξοπλισμός που χρησιμοποιεί όταν απαιτείται (νευροδιεγέρτης για τον εντοπισμό του νεύρου, ψαλίδι υπερήχων κ.ά.). Η πιθανότητα εμφάνισης επιπλοκών είναι ελάχιστη εάν το χειρουργείο έχει εκτελεστεί από έμπειρο χειρουργό. Ο σωλήνας παροχέτευσης χρησιμοποιείται σπάνια για αυτές τις επεμβάσεις.

## Επιπλοκές
Μερικές από τις επιπλοκές είναι οι παρακάτω:

* Υποθυρεοειδισμός σε ποσοστό έως και 50% των ασθενών μετά από δέκα χρόνια.
* Τραυματισμός του λαρυγγικού νεύρου σε περίπου 1% των ασθενών, ιδιαίτερα στο υποτροπιάζον λαρυγγικό νεύρο: Η μονομερής βλάβη έχει ως αποτέλεσμα μια βραχνή φωνή. Η διμερής βλάβη εμφανίζεται ως απόφραξη του λάρυγγα μετά από χειρουργική επέμβαση και μπορεί να είναι μια χειρουργική έκτακτη ανάγκη: μπορεί να χρειαστεί μια τραχειοστομία έκτακτης ανάγκης. Επαναλαμβανόμενη βλάβη του λαρυγγικού νεύρου μπορεί να συμβεί κατά τη διάρκεια της απολίνωσης της κατώτερης αρτηρίας του θυρεοειδούς.
* Ο υποπαθηροειδισμός είναι προσωρινός (παροδικός) σε πολλούς ασθενείς, αλλά μόνιμος σε περίπου 1-4% των ασθενών
* Αναισθητικές επιπλοκές
* Μόλυνση (σε ποσοστό περίπου 2%. Η αποστράγγιση αποτελεί σημαντικό μέρος της θεραπείας.), πιθανώς να υπάρξει αυξημένος κίνδυνος εάν υπάρχει προχειρουργική χρόνια χρήση στεροειδών.
* Αιμορραγία/Αιμάτωμα (Αυτό μπορεί να συμπιέσει τον αεραγωγό και να απειλήσει τη ζωή).
* Απομάκρυνση ή αποαγγείωση των παραθυρεοειδών

## Δείτε επίσης
* Κατάλογος χειρουργείων ανά τύπο

## Παραπομπές


Κατηγορία:Χειρουργικές επεμβάσεις
Ιουδήθ του Μπάμπενμπεργκ

H **Ιουδήθ του Μπάμπενμπεργκ** (Λατ. *Jutta*, 1115 - μετά το 1168) μέλος του Οίκου των Μπάμπενμπεργκ ήταν κόρη του Λεοπόλδου Γ΄ Μπάμπενμπεργκ της Αυστρίας και της Αγνής του Βάιμπλινγκεν της μοναδικής κόρης του αυτοκράτορα Ερρίκου Δ΄ από τον Οίκο των Σαλίων. 

Η Ιουδήθ ήταν ανεψιά του Ερρίκου Ε΄ της Αγίας Ρωμαϊκής Αυτοκρατορίας, ο χρονικογράφος Όθων του Φράιζινγκ ήταν ένας από τους μεγαλύτερους αδελφούς της. Ο Κορράδος Γ΄ της Γερμανίας ήταν ετεροθαλής αδελφός της από τον πρώτο γάμο της μητέρας της με τον δούκα Φρειδερίκο Α΄ της Σουαβίας του Οίκου των Χοενστάουφεν, ο Φρειδερίκος Α΄ Βαρβαρόσσα ήταν ανιψιός της. Ο πατέρας της Ιουδήθ με τον γάμο του έγινε ισχυρός αυτοκρατορικός πρίγκιπας και ένας από τους υποψήφιους για την εκλογή του Ρωμαίου αυτοκράτορα (1125) παραιτήθηκε ωστόσο υπέρ του θετού γιου του Φρειδερίκου Β΄ της Σουαβίας.

## Οικογένεια

Η Ιουδήθ παντρεύτηκε τον Γουλιέλμοε Ε΄ των Αλεράμιτσι μαρκήσιο του Μομφερράτου, με τον οποίο απέκτησε οκτώ παιδιά. Ο Οίκος των Αλεράμιτσι ήταν πρωταγωνιστής στις Σταυροφορίες, ο Γουλιέλμος Ε΄ συνόδευσε τον ανιψιό του Λουδοβίκο Ζ΄ τον *Νεώτερο* στη Β΄ Σταυροφορία (1147). Οι πέντε γιοι τού Γουλιέλμου Ε΄ και της Ιουδήθ απέκτησαν υψηλές θέσεις στο Βασίλειο της Ιερουσαλήμ και τη Βυζαντινή Αυτοκρατορία. Συγκεκριμένα απέκτησαν: 

* Γουλιέλμος, κόμης της Γιάφα και της Ασκαλώνος, πατέρας του Βαλδουίνου Ε΄ της Ιερουσαλήμ.
* Κορράδος, βασιλιάς της Ιερουσαλήμ.
* Βονιφάτιος, διάδοχός του στη μαρκιωνία του Μομφερράτου και ιδρυτής του Βασιλείου της Θεσσαλονίκης.
* Φρειδερίκος, ακολούθησε εκκλησιαστική σταδιοδρομία και έγινε επίσκοπος της Άλμπα.
* Ρενιέ, παντρεύτηκε τη Βυζαντινή πριγκίπισσα Μαρία Κομνηνή, κόρη του Μανουήλ Α΄ Κομνηνού.
* Αγνή, παντρεύτηκε τον Γκουίντο Γκουέρρα Γ΄ κόμη της Μοντιλιάνα. Ο γάμος ακυρώθηκε πριν το 1180, χωρίς απογόνους.
* Αζαλαΐς απεβ. 1232, παντρεύτηκε τον Μαμφρέδο Β΄ μαρκήσιο του Σαλούτσο και ήταν επίτροπος για λογαριασμό του ανήλικου εγγονού της Μαμφρέδου Γ΄.
* Μία κόρη, που παντρεύτηκε τον Αλβέρτο της Μαλασπίνα.

Ο Γουλιέλμος Ε΄ ήταν ένας από τους βασικούς οπαδούς τού ανιψιού τής συζύγου τού Φρειδερίκου Β΄ *Βαρβαρόσσα* και βοήθησε σημαντικά να να γίνει ο γάμος του με τη Βεατρίκη Α΄ της Βουργουνδίας, μικρανεψιά τής μητέρας του Γκιζέλας (1156). Η Ιουδήθ ζούσε το 1168, αλλά πέθανε πριν τον σύζυγο της, παραβρέθηκε στην Ιερουσαλήμ όταν ο μικρός εγγονός της Βαλδουίνος Ε΄ στέφτηκε βασιλιάς της Ιερουσαλήμ.

## Παραπομπές
 		


## Πηγές
*Marco Bicchierai, Tegrimo Guidi, in Dizionario biografico degli Italiani, 61 (2004)

Κατηγορία:Μαρκησίες του Μομφερράτου
Κατηγορία:Οίκος των Μπάμπενμπεργκ
Α.Ο. Νίκαιας

Ο **Α.Ο. Νίκαιας** υπήρξε ποδοσφαιρικός σύλλογος της Νίκαιας που δραστηριοποιήθηκε από τη δεκαετία του '70 μέχρι και τη δεκαετία του ΄90. Είχε χρώματα το μπλε και το λευκό. Προέκυψε από τη μετονομασία της «**Πίνδου Νίκαιας**» και το 1997 συγχωνεύτηκε με την «**Ελπίδα Νίκαιας**» και επαναδημιούργησαν την ιστορική «Α.Ε. Νίκαια», απόγονο της Α.Ε. Νίκαιας. Είχε αγωνιστεί στα πρωταθλήματα της Γ' Εθνικής και Δ' Εθνικής.

Ξεκίνησε τις αγωνιστικές τις δραστηριότητες τη σεζόν 1976-77 στην κορυφαία κατηγορία πρωταθλήματος Πειραιά και αμέσως, ως δευτεραθλήτρια του πρωταθλήματος, κέρδισε την άνοδο στο Εθνικό ερασιτεχνικό πρωτάθλημα. Αγωνίστηκε στο Εθνικό ερασιτεχνικό πρωτάθλημα τις χρονιές 1977-78 και 1978-79. Το 1980-81 αναδείχθηκε υπεπρωταθλήτρια Πειραιά και επανήλθε στο Εθνικό ερασιτεχνικό πρωτάθλημα τη σεζόν 1981-82. Από τη σεζόν 1982-83 μέχρι και τη σεζόν 1984-85 αγωνίστηκε στο πρωτάθλημα της Γ' Εθνικής κατηγορίας και ακολούθως, τις σεζόν 1985-86 και 1986-87 αγωνίστηκε στο Εθνικό ερασιτεχνικό πρωτάθλημα. Επίσης, υπήρξε κυπελλούχος Πειραιά το 1980-81, επικρατώντας στον τελικό του Α.Ο. Νεάπολης.

Με τη φανέλα του Α.Ο. Νικαίας είχαν αγωνιστεί γνωστοί παίκτες της εποχής όπως Μίλτος Βρεκούσης, Αλέκος Νταβέλης κ.α.

## Πορεία στα Εθνικά Πρωταθλήματα

## Παραπομπές


Κατηγορία:Αθλητικοί σύλλογοι Πειραιά
Κατηγορία:Ανενεργές ποδοσφαιρικές ομάδες Ελλάδας
Βορειοκορεατική πυραυλική δοκιμή (1993)

Μια **Βορειοκορεατική πυραυλική δοκιμή (1993)** έγιναν στις 29 και 30 Μαίου το 1993. Η Βόρεια Κορέα εκτόξευσε ένα πύραυλο Νόντονγκ-1 στη Θάλασσα της Ιαπωνίας (Ανατολική Θάλασσα της Κορέας), από μια βάση στη κομητεία Χουάντε κοντά στο Βόνσαν στη Βόρεια Κορέα. Ο στόχος ήταν μια σημαδούρα που επέπλεε στη Θάλασσα της Ιαπωνίας. Η Βόρεια Κορέα πραγματοποίησε δοκιμές πυραύλων ώστε να τους εξάγει στο Ιράν σε αντάλλαγμα για πετρέλαιο. Η Ιαπωνία και οι Ηνωμένες Πολιτείες περίμεναν λίγες μέρες πριν την αποκάλυψη της εκτόξευσης του πυραύλου. Στη συνέχεια η Βόρεια Κορέα επιβεβαίωσε τη δέσμευσή της για τη μη διάδοση των Πυρηνικών όπλων.

Οι εκτοξεύσεις πυραύλων ήταν το αποκορύφωμα πολλών μηνών σχεδιασμού και διαπραγματεύσεων με το Ιράν. Προτάθηκε ότι ήταν συνωμοσία μεταξύ του Ιράν και της Βόρειας Κορέας για να αναπτύξουν όπλα ικανά να χτυπήσουν την Ιαπωνία. Ξεκινώντας τον Μάρτιο του 1993, η Βόρεια Κορέα άρχισε να λαμβάνει διάφορες αποστολές "μετάλλων" για την κατασκευή μαξιλαριών εκτόξευσης. 

## Παραπομπές

Κατηγορία:Βόρεια Κορέα
Παγκόσμιο Κύπελλο Ποδοσφαίρου Ενόπλων 2007

Το **[[Παγκόσμιο Κύπελλο Ποδοσφαίρου Ενόπλων]] (ΣΙΣΜ) 2007** (τελική φάση) διεξήχθη στo Χαϊντεραμπάντ της Ινδίας, από 8 ως 21 Οκτωβρίου 2007, στο πλαίσιο των Παγκόσμιων Στρατιωτικών Αγώνων με συμμετοχή 11 χωρών. Νικήτρια αναδείχθηκε η **[[Αίγυπτος]]**.

## Σύστημα διεξαγωγής
Οι 11 ομάδες χωρίστηκαν σε τρεις ομίλους με 4-4-3 ομάδες. Αποκλείστηκε η τελευταία ομάδα κάθε ομίλου και οι υπόλοιπες οκτώ προκρίθηκαν στα προημιτελικά. Στη συνέχεια υπήρξαν αγώνες νοκ άουτ ως τον τελικό.

## Πρώτη φάση

### Α΄ Όμιλος

***Βαθμολογία** (3 αγώνες)
#** [[Αίγυπτος]]**: 9β. (15-1)
#** [[Γουινέα]] **: 4β. (5-4)
# **[[Ιρλανδία]]**: 4β. (5-9)
# Καναδάς: 0β. (2-13)

### Β΄ Όμιλος

***Βαθμολογία** (3 αγώνες)
#** [[Κατάρ]] **: 9β. (11-2)
#** [[Βραζιλία]] **: 6β. (10-3)
#**[[Ινδία]]**: 3β. (1-4)
#Αφγανιστάν: 0β. (1-14)

### Γ΄ Όμιλος

***Βαθμολογία** (2 αγώνες)
#** [[Βόρεια Κορέα]] **: 4β. (3-1)
#** [[Καμερούν]] **: 2β. (1-1)
#Γερμανία: 1β. (2-4)

## Προημιτελικοί
*15 Οκτωβρίου 2007
****[[Αίγυπτος]]** - Ινδία 1-0 (παρ.)
****[[Καμερούν]]** - Γουινέα 3-0
** **[[Κατάρ]]** - Ιρλανδία 2-0
** **[[Βόρεια Κορέα]]** - Βραζιλία 1-0

## Ημιτελικοί
*18 Οκτωβρίου 2007
****[[Αίγυπτος]]** – Κατάρ: 5-0
** **[[Καμερούν]]** - Βόρεια Κορέα: 2-0

## Αγώνας 3ης θέσης
*20 Οκτωβρίου 2007
** **[[Βόρεια Κορέα]]** - Κατάρ 2-0

## ΤΕΛΙΚΟΣ
*21 Οκτωβρίου 2007
****[[Αίγυπτος]]** – Καμερούν 2-0 (Ossama Hossni 2΄, Bassyoni 90΄)

## Τελική κατάταξη

## Πηγές

*RSSSF World Military Games 2007 (Hyderabad)

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 2007
Παγκόσμιο Κύπελλο Ποδοσφαίρου Ενόπλων 2011

Το **[[Παγκόσμιο Κύπελλο Ποδοσφαίρου Ενόπλων]] (ΣΙΣΜ) 2011** (τελική φάση) διεξήχθη στo Ρίο ντε Τζανέιρο της Βραζιλίας, από 15 ως 24 Ιουλίου 2011, στο πλαίσιο των Παγκόσμιων Στρατιωτικών Αγώνων με συμμετοχή 12 χωρών. Νικήτρια αναδείχθηκε η **[[Αλγερία]]**.

## Σύστημα διεξαγωγής
Οι 12 ομάδες χωρίστηκαν σε τρεις ομίλους των 4 ομάδων. Η πρώτη ομάδα κάθε ομίλου και η καλύτερη δεύτερη σε βαθμούς-γκολ προκρίθηκαν στα ημιτελικά, όπου αγωνίστηκαν σε αγώνες νοκ άουτ.

## Πρώτη φάση

### Α΄ Όμιλος

***Βαθμολογία** (3 αγώνες)
#** [[Βραζιλία]]**: 9β. (15-0)
#** [[Αλγερία]] **: 6β. (12-1)
# Σουρινάμ: 3β. (2-14)
# Ουρουγουάη: 0β. (1-15)

### Β΄ Όμιλος

***Βαθμολογία** (3 αγώνες)
#** [[Αίγυπτος]] **: 9β. (11-1)
# Εκουαδόρ: 6β. (4-7)
#Κένυα: 3β. (4-5)
#Γαλλία: 0β. (2-8)

### Γ΄ Όμιλος

***Βαθμολογία** (3 αγώνες)
#** [[Κατάρ]] **: 9β. (5-2)
# Γερμανία: 6β. (8-4)
#Τρίνινταντ και Τομπάγκο: 3β. (3-6)
#Καμερούν: 0β. (3-7)

## Ημιτελικοί
*21 Ιουλίου 2011
****[[Αλγερία]]** – Βραζιλία: 0-0 (4-1 πέν.)
** **[[Αίγυπτος]]** - Κατάρ: 5-0

## Αγώνας 3ης θέσης
*23 Ιουλίου 2011
** **[[Βραζιλία]]** - Κατάρ 1-0 (παρ.)

## ΤΕΛΙΚΟΣ
*24 Ιουλίου 2011
****[[Αλγερία]]** – Αίγυπτος 1-0

## Τελική κατάταξη

## Πηγές

*RSSSF World Military Games 2011 (Rio de Janeiro)

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 2011
Παγκόσμιο Κύπελλο Ποδοσφαίρου Ενόπλων 2013

Το **[[Παγκόσμιο Κύπελλο Ποδοσφαίρου Ενόπλων]] (ΣΙΣΜ) 2013** (τελική φάση) διεξήχθη στo Μπακού του Αζερμπαϊτζάν, από 2 ως 14 Ιουλίου 2013 με συμμετοχή 16 χωρών. Νικήτρια αναδείχθηκε η ομάδα του **[[Ιράκ]]**.

## Σύστημα διεξαγωγής
Προηγήθηκαν προκριματικοί αγώνες στη ζώνη της Ευρασίας, στους οποίους αποκλείστηκαν το Ιράν και το Καζακστάν. Οι 16 ομάδες της τελικής φάσης χωρίστηκαν σε τέσσερις ομίλους των 4 ομάδων. Οι δύο πρώτες κάθε ομίλου προκρίθηκαν στα προημιτελικά, από όπου συνέχισαν με αγώνες νοκ άουτ.

## Πρώτη φάση

### Α΄ Όμιλος

***Βαθμολογία** (3 αγώνες)
#** [[Αζερμπαϊτζάν]]**: 9β. (9-0)
#** [[Ιράκ]] **: 6β. (11-3)
# Μάλι: 3β. (6-8)
# Καναδάς: 0β. (0-15)

### Β΄ Όμιλος

***Βαθμολογία** (3 αγώνες)
#** [[Αλγερία]] **: 7β. (7-2)
# **[[Μπαχρέιν]]**: 5β. (2-0)
#Γαλλία: 2β. (3-6)
#Κένυα: 1β. (3-7)

### Γ΄ Όμιλος

***Βαθμολογία** (3 αγώνες)
#** [[Ομάν]] **: 9β. (11-3)
# **[[Ακτή Ελεφαντοστού]]**: 6β. (5-2)
#ΗΠΑ: 3β. (6-7)
#Γερμανία: 0β. (1-11)

### Δ΄ Όμιλος

***Βαθμολογία** (3 αγώνες)
#** [[Καμερούν]] **: 9β. (5-1)
# **[[Κατάρ]]**: 6β. (3-2)
#Βραζιλία: 3β. (5-4)
#Ολλανδία: 0β. (1-7)

## Προημιτελικοί
*10 Ιουλίου 2013
****[[Αζερμπαϊτζάν]]** – Μπαχρέιν: 3-2 (παρ.)
** **[[Ακτή Ελεφαντοστού]]** - Καμερούν: 2-1
****[[Ομάν]]** – Κατάρ: 3-0
** **[[Ιράκ]]** - Αλγερία: 2-1

## Ημιτελικοί
*12 Ιουλίου 2013
****[[Ομάν]]** – Αζερμπαϊτζάν: 2-1
** **[[Ιράκ]]** - Ακτή Ελεφαντοστού: 3-0

## Αγώνας 3ης θέσης
*14 Ιουλίου 2013
** **[[Ακτή Ελεφαντοστού]]** - Αζερμπαϊτζάν 1-0

## ΤΕΛΙΚΟΣ
*14 Ιουλίου 2013
****[[Ιράκ]]** – Ομάν 3-2

## Τελική κατάταξη

## Πηγές

*RSSSF World Military Cup 2013 (Baku)

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 2013
Αποκωδικοποιητής ψηφιακού σήματος

δεξιά|μικρογραφία|200x200εσ|Μετατροπέας ψηφιακού σε αναλογικό σήμα 8 καναλιών όπως χρησιμοποιείται σε κάρτα ήχου.
Στα ηλεκτρονικά, ένας ψηφιακός **αποκωδικοποιητής** (DAC) είναι σύστημα που μετατρέπει ένα ψηφιακό σήμα σε αναλογικό σήμα. Ένας μετατροπέας αναλογικού σε ψηφιακό (ADC) εκτελεί την αντίστροφη λειτουργία.

Υπάρχουν πολλές μορφές DAC. η καταλληλότητα ενός DAC για μια συγκεκριμένη εφαρμογή καθορίζεται από αριθμητικά στοιχεία που περιλαμβάνουν: ανάλυση, μέγιστη συχνότητα δειγματοληψίας και άλλα. Η μετατροπή από ψηφιακό σε αναλογικό μπορεί να υποβαθμίσει ένα σήμα, οπότε πρέπει να οριστεί μια DAC που έχει ασήμαντα σφάλματα όσον αφορά την εφαρμογή.

Χρησιμοποιούνται συνήθως σε συσκευές αναπαραγωγής μουσικής για τη μετατροπή των ροών ψηφιακών δεδομένων σε αναλογικά σήματα ήχου. Χρησιμοποιούνται επίσης σε τηλεοράσεις και κινητά τηλέφωνα για τη μετατροπή ψηφιακών δεδομένων βίντεο σε αναλογικά σήματα βίντεο τα οποία συνδέονται με τους οδηγούς οθόνης για να εμφανίζουν μονόχρωμες ή έγχρωμες εικόνες. Αυτές οι δύο εφαρμογές χρησιμοποιούν DAC.

Λόγω της πολυπλοκότητας και της ανάγκης για εξαρτήματα ακριβής αντιστοίχισης, όλα εκτός από τα πιο εξειδικευμένα DAC υλοποιούνται ως ολοκληρωμένα κυκλώματα.

## Εξωτερικοί σύνδεσμοι
* 

Κατηγορία:Ηλεκτρικά κυκλώματα
Παγκόσμιο Κύπελλο Ποδοσφαίρου Ενόπλων 2015

Το **[[Παγκόσμιο Κύπελλο Ποδοσφαίρου Ενόπλων]] (ΣΙΣΜ) 2015** (τελική φάση) διεξήχθη στo Μουνγιόνγκ στη Νότια Κορέα, από 30 Σεπτεμβρίου ως 10 Οκτωβρίου 2015, στο πλαίσιο των Παγκόσμιων Στρατιωτικών Αγώνων με συμμετοχή 10 χωρών. Νικήτρια αναδείχθηκε η **[[Αλγερία]]**.

## Σύστημα διεξαγωγής
Οι 10 ομάδες χωρίστηκαν σε δύο ομίλους των 5 ομάδων. Οι πρώτες του κάθε ομίλου προκρίθηκαν στον τελικό, οι δεύτερες αγωνίστηκαν στον μικρό τελικό για την τρίτη θέση, οι δύο τρίτες για τις θέσεις 5-6, οι δύο τέταρτες για τις θέσεις 7-8 και οι δύο πέμπτες για τις θέσεις 9-10, ώστε να προκύψει η τελική κατάταξη.

## Πρώτη φάση

### Α΄ Όμιλος

***Βαθμολογία** (4 αγώνες)
#** [[Αλγερία]]**: 12β. (11-3)
#* [[Νότια Κορέα]]*: 9β. (11-3)
# Κατάρ: 6β. (7-4)
# Γαλλία: 1β. (1-4)
# ΗΠΑ: 1β. (2-18)

### Β΄ Όμιλος

***Βαθμολογία** (4 αγώνες)
#** [[Ομάν]] **: 9β. (18-3)
# *[[Αίγυπτος]]*: 9β. (14-4)
#Βραζιλία: 9β. (6-3)
#Γουινέα: 1β. (4-14) 
#Καναδάς: 0β. (1-19)

## Αγώνες κατάταξης
*10 Οκτωβρίου 2015
**Θέσεις 9-10: **[[ΗΠΑ]]** - Καναδάς: 3-2 (παρ.)
**Θέσεις 7-8: **[[Γαλλία]]** - Γουινέα: 2-1
**Θέσεις 5-6: **[[Κατάρ]]** - Βραζιλία: 3-2
### Αγώνας 3ης θέσης
*10 Οκτωβρίου 2015
** **[[Νότια Κορέα]]** - Αίγυπτος 3-2

## ΤΕΛΙΚΟΣ
*10 Οκτωβρίου 2015
****[[Αλγερία]]** – Ομάν 2-0 (παρ.) (Darfalou 105+1', 112')	

## Τελική κατάταξη

## Πηγές

*RSSSF World Military Games 2015 (Mungyeong)

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 2015
Μπαλά Χισάρ

thumb|300px|Το υψηλό τμήμα του οχυρού Μπαλά Χισάρ από τη δυτική Καμπούλ το 1879
Το **Μπαλά Χισάρ** («Ψηλό Οχυρό») είναι αρχαίο οχυρό στη νότια πλευρά της παλιάς πόλης της Καμπούλ στο Αφγανιστάν. Η εκτιμώμενη ημερομηνία της κατασκευής του είναι περίπου τον 5ο αιώνα μ.Χ.. Το Μπαλά Χισάρ βρίσκεται στη νότια πλευρά της σύγχρονης πόλης και στις παρυφές του όρους Κούχε Σερνταρουάζα. Τα Τείχη της Καμπούλ, τα οποία έχουν ύψος 6,1 μέτρων και πλάτος 3,7 μέτρων, ξεκινούν από το οχυρό και ακολουθούν πορεία στην κορυφογραμμή προς τον ποταμό. Στα τείχη υπάρχουν πύλες για πρόσβαση στο οχυρό.

Αρχικά, το Μπαλά Χισάρ ήταν χωρισμένο σε δύο τμήματα: το χαμηλό οχυρό στο οποίο βρισκόταν οι στάβλοι, οι στρατώνες και τρία βασιλικά παλάτια, και το υψηλό οχυρό στο οποίο στεγαζόταν το οπλοστάσιο και τα μπουντρούμια της Καμπούλ.

## Ιστορικά στοιχεία
[thumb|Ο [Σάχης Σούτζα Ντουράνι|Σάχης Σούτζα, ο τελευταίος βασιλιάς της αυτοκρατορίας του Ντουράνι, καθήμενος στο ανάκτορό του προτού αυτό καταστραφεί από τον Βρετανικό Στρατό]]
thumb|Το Μπαλά Χισάρ από άλμπουμ φωτογραφιών σχετικά με τον Β΄ Αγγλοαφγανικό Πόλεμο

Η δεύτερη μάχη του Πανιπάτ έλαβε χώρα το 1556 μεταξύ των δυνάμεων του Ακμπάρ και του Χέιμου, ενός ινδουιστή στρατηγού. Ο Χέιμου διέθετε μεγαλύτερη δύναμη, και αρχικά οι δυνάμεις του επικρατούσαν, αλλά τραυματίστηκε από ένα βέλος και αιχμαλωτίστηκε. Όταν μεταφέρθηκε στους διοικητές του Μουγκάλ, ο Μπαϊράμ Χαν τον σκότωσε. Το κεφάλι του Χέιμου στάλθηκε στην Καμπούλ όπου κρεμάστηκε στο Μπαλά Χισάρ, ενώ το σώμα του τοποθετήθηκε σε αγχόνη στο Δελχί με σκοπό την τρομοκράτηση των εναπομεινάντων υποστηρικτών του.

Ως το κύριο οχυρό της Καμπούλ, το Μπαλά Χισάρ ήταν σημαντική τοποθεσία τόσο στον Α΄ (1838–1842) όσο και στον Β΄ Αγγλοαφγανικό Πόλεμο (1878–1880).

Ο Βρετανός πρέσβης στην Καμπούλ, Σερ Πιέρ Λούις Ναπόλεον Καβανιάρι δολοφονήθηκε στο οχυρό τον Σεπτέμβριο του 1879 προκαλώντας γενική εξέγερση και τη δεύτερη φάση του Β΄ Αγγλοαφγανικού Πολέμου.

Καταστράφηκε κατά τον Β΄ Αγγλοαφγανικό Πόλεμο όταν το Βρετανικό Διοικητήριο καταστράφηκε από πυρκαγιά, και αργότερα όταν εξερράγη το οπλοστάσιο. Ο στρατηγός Φρέντερικ Ρόμπερτς ήθελε να το ισοπεδώσει ολοκληρωτικά, αλλά στο τέλος ενισχύθηκε και οχυρώθηκε κατά την άνοιξη του 1880, λίγους μήνες πριν την αποχώρηση των Βρετανών από το Αφγανιστάν.

## 20ός αιώνας
Στις 5 Αυγούστου 1979, οργανώθηκε η εξέγερση του Μπαλά Χισάρ από αντικυβερνητικές οργανώσεις, αλλά καταστάλθηκε και δεκάδες άνθρωποι συνελήφθησαν και εκτελέστηκαν από το καθεστώς.

Το Μπαλά Χισάρ έγινε και πάλι το επίκεντρο των συγκρούσεων μεταξύ των φατριών κατά τον εμφύλιο πόλεμο του Αφγανιστάν το 1994 μεταξύ των δυνάμεων του Μασούντ και του Χεκματιάρ. Μεγάλο μέρος του φρουρίου υπέστη καταστροφές.

Πλέον ανήκει στην 55η Μεραρχία του Αφγανικού Εθνικού Στρατού και τα απομεινάρια των τανκς και του οπλισμού παραμένουν στον χώρο.

left|thumb|Το Μπαλά Χισάρ και χαμηλότερα ένα νεκροταφεφίο
thumb|Απομεινάρια από τον πόλεμο στο Μπαλά Χισάρ

## Παραπομπές


## Εξωτερικοί σύνδεσμοι
*Οι Βρετανοί και το Μπαλά Χισάρ το 1879

Κατηγορία:Κτίρια και κατασκευές στο Αφγανιστάν
Παγκόσμιο Κύπελλο Ποδοσφαίρου Ενόπλων 2005

Το **[[Παγκόσμιο Κύπελλο Ποδοσφαίρου Ενόπλων]] (ΣΙΣΜ) 2005** (τελική φάση) διεξήχθη στο Βάρενντορφ της Γερμανίας, από 13 ως 27 Ιουνίου 2005 με συμμετοχή 11 χωρών. Νικήτρια αναδείχθηκε η **[[Αίγυπτος]]**, η οποία στον τελικό νίκησε την Αλγερία.

## Συμμετοχές - Σύστημα διεξαγωγής
Στην τελική φάση είχαν προκριθεί 12 χώρες αλλά μετείχαν 11, μετά από την ακύρωση της συμμετοχής της Συρίας. Οι 12 ομάδες είχαν χωριστεί σε τέσσερις ομίλους των τριών αλλά η απόσυρση της Συρίας δημιούργησε έναν όμιλο με δύο ομάδες. 
Οι δύο πρώτες ομάδες κάθε ομίλου προκρίθηκαν στην προημιτελική φάση, όπου η πρώτη ομάδα του ενός ομίλου αντιμετώπισε την δεύτερη ομάδα ενός άλλου. Στους ομίλους ίσχυσε η βαθμολογία 3-1-0 εκτός από τον Α΄ όμιλο των δύο ομάδων που η κατάταξη κρίθηκε έπειτα από δύο ματς μεταξύ των δύο χωρών. Από τους προημιτελικούς ως τον τελικό οι αγώνες ήταν νοκ-άουτ.

***Α΄ όμιλος**:
**
**
** **' (''δεν μετείχε'')


***Β΄ όμιλος**:
** 
** 
**


***Γ΄ όμιλος**:
** 
** 
** 

***Δ΄ όμιλος**:
** 
** 
**   


==Πρώτη φάση==
===Α΄ Όμιλος===



* **Αγώνες**
**Ελλάδα – Αλγερία: 2-1  (Θωμάς Μακρής 15΄, Χρ. Κουτσοσπύρος 49΄)
**Αλγερία– Ελλάδα: 2-0



***Βαθμολογία** (2 αγώνες)
#** Αλγερία**: 3β. (3-2)
#** Ελλάδα **: 3β. (2-3)



===Β΄ Όμιλος===



* **Αγώνες**
**Αίγυπτος – Ουκρανία: 0-0
**Ουκρανία - Κατάρ: 0-1
** Αίγυπτος – Κατάρ: 1-1


***Βαθμολογία** (2 αγώνες)
#** Κατάρ **: 4β. (2-1)
#** Αίγυπτος **: 2β. (1-1)
#[[Ουκρανία]]: 1β. (0-1)


===Γ΄ Όμιλος===



* **Αγώνες**
**Γερμανία – Μάλι: 1-0
**Μάλι- Βραζιλία: 3-0
** Γερμανία – Βραζιλία: 1-0


***Βαθμολογία** (2 αγώνες)
#** Γερμανία **: 6β. (2-0)
#** Μάλι **: 3β. (3-1)
#[[Βραζιλία]]: 0β. (0-4)



===Δ΄ Όμιλος===



* **Αγώνες**
**Ιταλία – Λιθουανία: 2-1
**Ιταλία - Μπαρμπάντος: 3-1
** Λιθουανία– Μπαρμπάντος: 1-0


***Βαθμολογία** (2 αγώνες)
#** Ιταλία **: 6β. (5-2)
#** Λιθουανία **: 3β. (2-2)
#[[Μπαρμπάντος]]: 0β. (1-4)


==Προημιτελικοί==
*21-22 Ιουνίου 2005
****Αλγερία** - Μάλι: 1-0
****Κατάρ** - Λιθουανία: 3-0
****Γερμανία** - Ελλάδα: 2-1 (Christian Kuhn, Markus Mattes - Χρήστος Κουτσοσπύρος 30΄)
****Αίγυπτος** - Ιταλία: 2-0 (παρ.)

== Ημιτελικοί==
*24 Ιουνίου 2005
****Αλγερία** – Κατάρ: 3-2
****Αίγυπτος** – Γερμανία: 2-0

==Αγώνας 3ης θέσης==
*26 Ιουνίου 2005
**** Κατάρ**– Γερμανία: 3-1

==ΤΕΛΙΚΟΣ==
*Stadium Bundeswehr Sportschule, 26 Ιουνίου 2005
**** Αίγυπτος''' – Αλγερία: 1-0 (Mohamed Abdel Wahab 48΄)

## Τελική κατάταξη

## Πηγές

*RSSSF World Military Cup 2005 (Warendorf)

Κατηγορία:Παγκόσμιο Κύπελλο Ποδοσφαίρου Ενόπλων
Κατηγορία:Ποδόσφαιρο το 2005
Το τίμημα (θεατρικό έργο)

***Το τίμημα*** (αγγλικά: *The Price*) είναι θεατρικό έργο του 1968 του Άρθουρ Μίλερ. Αναφέρεται στη δυναμική της οικογένειας, στην τιμή των επίπλων και στο τίμημα των αποφάσεων κάποιου. Το έργο έκανε πρεμιέρα στο Θέατρο Μπρόντγουεϊ το 1968 και ανέβηκε άλλες τέσσερις φορές στο ίδιο θέατρο. Έλαβε υποψηφιότητα για δύο βραβεία Tony.

## Επισκόπηση
Μετά τη Μεγάλη Ύφεση, ο Βίκτορ Φραντζ εγκατέλειψε το κολλέγιο για να υποστηρίξει τον πατέρα του. Μετά από 30 χρόνια, ο Βίκτορ επιστρέφει για να πουλήσει την περιουσία των γονέων του. Η σύζυγός του, η Έστερ, ο αδελφός του, ο Γουόλτερ και ένας πανούργος έμπορος επίπλων έχουν τους δικούς τους σκοπούς. Ο Βίκτορ πρέπει τελικά να έρθει αντιμέτωπος με τη θυσία του.
### Χαρακτήρες
*Βίκτορ Φραντζ - Αστυνομικός, κοντά στα πενήντα και επιλέξιμος για συνταξιοδότηση. Ο χαρακτήρας βασίζεται στον Ίρβινγκ Έιμπραμς, παιδικό φίλο του Μίλερ, ο οποίος σπούδασε στο Πανεπιστήμιο της Κολούμπια και είχε το υψηλότερο IQ στην αστυνομία της Νέας Υόρκης.
*Έστερ Φραντζ -  Η σύζυγος του Βίκτορ, υπονοείται ότι μπορεί να έχει προβλήματα με το ποτό.
*Γκρέγκορι Σόλομον - Ένας πανούργος Ρωσοεβραίος παλαιοπώλης άνω των ογδόντα ετών.
*Γουόλτερ Φραντζ - Ο αδελφός του Βίκτορ, επιτυχημένος γιατρός, με τον οποίο ο Βίκτορ δεν έχει μιλήσει για χρόνια.

## Παραπομπές


Κατηγορία:Αμερικανικά θεατρικά έργα
Ρωσικό Νοσοκομείο Θεσσαλονίκης

μικρογραφία|Ρωσικό Νοσοκομείο (σήμερα Ιστορικό Αρχείο Μακεδονίας)
Το κτίριο του **Ρωσικού Νοσοκομείου [[Θεσσαλονίκη|Θεσσαλονίκης]]** βρίσκεται στην οδό Αλεξάνδρου Παπαναστασίου 21, στην ανατολική Θεσ/νίκη. Στις αρχές της δεκαετίας του ογδόντα κηρύχθηκε διατηρητέο μνημείο και σήμερα στεγάζει το Ιστορικό Αρχείο Μακεδονίας.

## Ιστορία του νοσοκομείου
Το 1904 ο αντιπρόσωπος της ρωσικής κυβέρνησης Νικόλαος Χατζηλαζάρου αγόρασε την έκταση στην οποία χτίστηκε αργότερα το Ρωσικό Νοσοκομείο. Τον Ιούνιο του 1907 εκδόθηκε το αυτοκρατορικό διάταγμα για την ανέγερση του νοσοκομείου και το Δεκέμβριο της ίδιας χρονιάς, την ημέρα της ονομαστικής εορτής του Τσάρου, έγινε η τοποθέτηση του θεμέλιου λίθου. Τα εγκαίνια του νοσοκομείου έγιναν στις 31 Ιανουαρίου 1910 ενώ σύμφωνα με άλλες αναφορές το 1909. Το νοσοκομείο κατασκευάστηκε σε σχέδια του αρχιτέκτονα Σ. Σέρκισσωφ.

Στη διάρκεια του Α’ Παγκοσμίου Πολέμου το νοσοκομείο τελούσε υπό την εποπτεία του γαλλικού στρατού ενώ  τη διεύθυνση του είχαν Ρώσοι γιατροί. Όταν επικράτησε η Οκτωβριανή Επανάσταση στη Ρωσία το νοσοκομείο εγκαταλείφτηκε και εγκαταστάθηκαν σ’ αυτό  Έλληνες πρόσφυγες από τη Ρωσία.
 
Στο κτίριο του Ρωσικού Νοσοκομείου Θεσσαλονίκης στεγάστηκε το 1925 η δημόσια Μαιευτική Γυναικολογική Κλινική, της οποίας τη διεύθυνση ανέλαβε για μερικά χρόνια ο Ιωάννης Πασαλίδη. Αργότερα μετονομάστηκε σε Δημόσιο Μαιευτήριο και λειτουργούσε μέχρι το 1975. Για το λόγο αυτό το κτίριο του Ρωσικού Νοσοκομείου Θεσσαλονίκης είναι γνωστό και ως Παλαιό Μαιευτήριο.

Στα μέσα της δεκαετίας του εβδομήντα το κτίριο εγκαταλείφθηκε και τελικά το 1983 χαρακτηρίστηκε διατηρητέο μνημείο. Την επόμενη χρονιά παραχωρήθηκε από την Εφορεία Δημοσίων Κτημάτων προκειμένου να στεγαστεί το Ιστορικό Αρχείο Μακεδονίας και ξεκίνησαν οι εργασίες για την αποκατάστασή του, που ολοκληρώθηκαν το 1994.

## Το κτίριο
Το κτίριο του Ρωσικού Νοσοκομείου Θεσ/νίκης είναι διώροφο. Στην πρόσοψή του υπάρχουν έξι συμμετρικοί μεγάλοι ημικίονες με επίκρανα κορινθιακού τύπου και επιστύλιο με ελικοειδή ανάγλυφη διακόσμηση. Πριν τη διάνοιξη της οδού Αλ. Παπαναστασίου υπήρχε μια μεγάλη μαρμάρινη σκάλα που οδηγούσε στην είσοδο του κτιρίου. Για τη διάνοιξη του δρόμου τμήμα του οικοπέδου, στο οποίο είναι χτισμένο το κτίριο, απαλλοτριώθηκε και  καταστράφηκε η αρχική σκάλα και η περίφραξη του οικοπέδου.

## Εξωτερικοί σύνδεσμοι
#http://parallaximag.gr/thessaloniki/to-palio-rosiko-nosokomeio-ena-krymmeno-diatiriteo-ktirio

Κατηγορία:Κτίρια και κατασκευές στη Θεσσαλονίκη
Κατηγορία:Διατηρητέα κτίρια στη Θεσσαλονίκη
Δημήτρης Λεοντζάκος

Ο **Δημήτρης Λεοντζάκος** (Νοέμβριος 1974) είναι Έλληνας ποιητής και μουσικός. Γεννήθηκε το 1974 στην Καβάλα και σπούδασε μουσική. Ζει και εργάζεται στη Θεσσαλονίκη. Εξέδωσε την πρώτη του ποιητική συλλογή το 2001. Ποιήματά του έχουν δημοσιευτεί σε περιοδικά, έχουν φιλοξενηθεί σε ανθολογίες και συλλογικές εκδόσεις στην Ελλάδα και το εξωτερικό.

## Συγγραφικό έργο

**Ποιήματα**
* *Μερικά πράγματα ειπωμένα απλά*, Ενύπνιον, 2026
* *These Earthly Shores*, Origini Edizioni, 2025
* *Το βέλος ή Η νέα ζωή*, Ενύπνιο, 2025
* *Ιωνάς / ωδή σιωπηρή προς το αφόρητο*, Ενύπνιο, 2023
* *Aria / Lacrimae rerum*, Σαιξπηρικόν, 2022
* *Χλόη ΙΙ, Θράκα, 2021*
**Χλόη ή Ομιλώντας ακατάπαυστα σαν δέντρο*, Κουκούτσι, 2020
* *Περπατώντας / μερικά ποιήματα για το τίποτα*, Υποκείμενο, 2020
* *Η αγάπη*, Νεφέλη, 2018
**Τοπία ξανά,* Νεφέλη, 2018
* *Το μάτι και η νύχτα,* Νεφέλη, 2016
* *Τίγρεις σε ενυδρείο*, Σαιξπηρικόν, 2016
* *Τα σκυλιά του Ακταίωνα*, Νεφέλη, 2014
* *Κινέζικα*, Νεφέλη, 2010
* *Η Κίρκη ξαφνικά*, Μεταίχμιο, 2004
* *Κόμικ*, Τα Τραμάκια, 2001

**Συμμετοχή σε συλλογικά έργα**

* Ο θάνατος είναι γεμάτος μεταφορές, Μνήμη Δημήτρη Ελευθεράκη, Ενύπνιο, 2022
* Πινακοθήκη Λυρικών ποιημάτων, τόμος β΄, Ρώμη, 2021, ανθολογία των Βασίλη Βασιλικού και Πέτρου Γκολίτση
* Ποίηση με πείσμα, Αντίποδες, 2020
* Εγχειρίδιο νέας ποιητικής, Ρώμη, 2019, ανθολογία του Σωτήρη Παστάκα
* Η Πρέβεζα στη νεοελληνική ποίηση, Ίδρυμα Ακτία Νικόπολις, 2018
* Ωρολογιακοί μηχανισμοί, Νεφέλη, 2018
* Τα ποιήματα του 2016, Κοινωνία των (δε)κάτων, 2017
* Τα ποιήματα του 2014, Κοινωνία των (δε)κάτων, 2016
* Hellenica: Το καινούργιο εντός ή πέραν της γλώσσας: Ανθολογία νέων Ελλήνων ποιητών, Γαβριηλίδης, 2009
* Παλίμψηστο Καβάλας, Εκδόσεις Καστανιώτη, 2009
* Η ελληνική ποίηση του 20ού αιώνα, Μεταίχμιο, 2008
* Karaoke Poetry Bar, Futura, 2007
* Τα ποιήματα του 2006, Κοινωνία των (δε)κάτων, 2007

## Εξωτερικοί σύνδεσμοι
*  Βιβλιονέτ
*https://www.hartismag.gr/dhmhtrhs-leontzakos
*http://www.litart.gr/tessera-poiimata-tis-sapfous-kai-tis-nixtas/ 
*http://www.litart.gr/tigreis-se-enydreio/
*http://www.litart.gr/dimitris-leontzakos/ 
*https://chronos.fairead.net/leontzakos-aggelos
*https://chronos.fairead.net/poiimata-ston-xrono
*https://greeknewsagenda.gr/index.php/interviews/reading-greece/7299-reading-greece-dimitris-leontzakos-on-the-meeting-point-between-poetry-and-music



Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μουσικοί
Γιώργος Σ. Πολίτης

Ο **Γιώργος Σ. Πολίτης** (Ιανουάριος 1960, Αθήνα) είναι Έλληνας συγγραφέας. Εκτός από τη συγγραφή και επεξεργασία έργων, αρθρογραφεί στο διαδίκτυο διατηρώντας ιστολόγιο, ενώ αρθρογραφεί επίσης στον περιοδικό τύπο.

Έχει συγγράψει περισσότερα από 300 άρθρα τα οποία αφορούν την κοινωνία, την πολιτική, τη φιλοσοφία, τη ψυχολογία και τις σχέσεις.

## Βιογραφικά στοιχεία
Γεννήθηκε στην Αθήνα τον Ιανουάριο του 1960. Το 1984 ολοκλήρωσε τις σπουδές του στην ζωγραφική και την αρχιτεκτονική εσωτερικών χώρων και κατόπιν δημιούργησε τη δική του επιχείρηση. Παρακολούθησε σειρά σεμιναρίων Ψυχολογίας, Πολιτικής οικονομίας και φιλοσοφίας στο Καποδιστριακό Πανεπιστήμιο Αθηνών. Είναι παντρεμένος και πατέρας δύο ενήλικων παιδιών. Εδώ και αρκετά χρόνια ασχολείται αποκλειστικά με την συγγραφή μυθιστορηματικών και θεατρικών έργων. Πρόσφατα θεατρικά έργα Κορίτσι διαμάντι, Το λαχείο)

## Εργογραφία

* **Ήφαες Αδελαή**; (Εκδόσεις Ηρόδοτος 2014) (ISBN 978-960-485-069-3)
* **24 Στιγμές ακραίου πάθους** (Εκδόσεις Ηρόδοτος 2017) (ISBN 978-960-485-188-1)
* **Το γράμμα που δεν διαβάστηκε ποτέ** (Εκδόσεις Ωκεανίδα 2018) (ISBN 978-960-410-815-2)
***Το προξενιό της Ιουλίας** (Εκδόσεις Ψυχογιός 2020) (ISBN 978-618-01-3421-6)
***Το Τελευταίο Φιλί** (Εκδόσεις Ψυχογιός 2021) (ISBN 978-618-01-3800-9)
***Ο Επισκέπτης** (Εκδόσεις Ψυχογιός 2022) (ISBN 978-618-01-4256-3)

## Παραπομπές


Κατηγορία:Έλληνες συγγραφείς του 20ού αιώνα